CELEX: 31995D0161
Language: el
Date: 1995-04-21 00:00:00
Title: 95/161/ΕΚ: Απόφαση της Επιτροπής της 21ης Απριλίου 1995 για τον καθορισμό συμπληρωματικών εγγυήσεων, όσον αφορά τις σαλμονέλες, κατά τις αποστολές προς τη Φινλανδία και τη Σουηδία ωοτόκων ορνίθων

Avis juridique important

|

31995D0161

95/161/ΕΚ: Απόφαση της Επιτροπής της 21ης Απριλίου 1995 για τον καθορισμό συμπληρωματικών εγγυήσεων, όσον αφορά τις σαλμονέλες, κατά τις αποστολές προς τη Φινλανδία και τη Σουηδία ωοτόκων ορνίθων  

Επίσημη Εφημερίδα αριθ. L 105 της 09/05/1995 σ. 0044 - 0046

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Απριλίου 1995 για τον καθορισμό  συμπληρωματικών εγγυήσεων, όσον αφορά τις σαλμονέλες, κατά τις αποστολές προς τη Φινλανδία και τη  Σουηδία ωοτόκων ορνίθων (95/161/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού  ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση  από τρίτες χώρες  (1), όπως τροποποιήθηκε τελευταία από την πράξη προσχώρησης της Αυστρίας, της  Φινλανδίας και της Σουηδίας, και ιδίως το άρθρο 9β παράγραφος 2, Εκτιμώντας: ότι η Επιτροπή ενέκρινε τα λειτουργικά προγράμματα τα οποία υπέβαλαν η Φινλανδία και η Σουηδία όσον  αφορά τους ελέγχους τους σχετικούς με τις σαλμονέλες 7 ότι τα προγράμματα αυτά περιλαμβάνουν ειδικά  μέτρα για ωοτόκες όρνιθες (πουλερικά απόδοσης που εκτρέφονται για την παραγωγή αυγών κατανάλωσης) 7 ότι η επιστημονική κτηνιατρική επιτροπή κατήρτισε στις 10 Ιουνίου 1994 τον πίνακα των οροτύπων  σαλμονελών που προσβάλουν τα πουλερικά 7 ότι είναι σκόπιμο να καθοριστούν εγγυήσεις ισοδύναμες με εκείνες τις οποίες έχουν καθιερώσει η  Φινλανδία και η Σουηδία στο πλαίσιο του λειτουργικού τους προγράμματος 7 ότι οι συμπληρωματικές εγγυήσεις θα πρέπει να βασίζονται ιδίως σε μικροβιολογικό έλεγχο των  πουλερικών με προορισμό τη Φινλανδία και τη Σουηδία 7 ότι θα πρέπει να θεσπιστούν κανόνες σχετικοί με το μικροβιολογικό αυτό έλεγχο διά δειγματοληψίας  καθορίζοντας τη μέθοδο δειγματοληψίας, τον αριθμό δειγμάτων που λαμβάνονται, καθώς και τη  μιρκοβιολογική μέθοδο η οποία επιτρέπει την εξέταση των δειγμάτων 7 ότι οι εγγυήσεις αυτές δεν ίσχυαν για τα σμήνη τα οποία περιλαμβάνονται σε πρόγραμμα το οποίο  αναγνωρίζεται ως ισοδύναμο με εκείνο που εφαρμόζεται από τη Φινλανδία και τη Σουηδία 7 ότι η Φινλανδία και η Σουηδία θα πρέπει να απαιτούν για προϊόντα προελεύσεως τρίτων χωρών  προϋποθέσεις εισαγωγών τουλάχιστον εξίσου αυστηρές με εκείνες που καθορίζονται στην παρούσα απόφαση  7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης  Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι ωοτόκες όρνιθες (πουλερικά απόδοσης τα οποία εκτρέφονται με σκοπό  την παραγωγή αυγών κατανάλωσης) οι οποίες πρόκειται να αποσταλούν στη Φινλανδία και τη Σουηδία  υπόκεινται σε μικροβιολογικό έλεγχο δια δειγματοληψίας στο σμήνος καταγωγής. Άρθρο 2 Ο μικροβιολογικός έλεγχος που αναφέρεται στο άρθρο 1 να πραγματοποιείται σύμφωνα με τις  διατάξεις που προβλέπονται στο παράρτημα Ι. Άρθρο 3 1.  Οι ωοτόκες όρνιθες που προορίζονται για τη Φινλανδία και τη Σουηδία συνοδεύονται από  τη βεβαίωση που καθορίζεται στο παράρτημα ΙΙ. 2.  Η προβλεπόμενη στην παράγραφο 1 βεβαίωση δύναται: -  είτε να συνοδεύει το υπόδειγμα πιστοποιητικού 3 του παραρτήματος IV της οδηγίας 90/539/ΕΟΚ, -  είτε να περιλαμβάνεται στο πιστοποιητικό που αναφέρεται στην πρώτη περίπτωση. Άρθρο 4 Οι συμπληρωματικές εγγυήσεις που προβλέπονται από την παρούσα απόφαση δεν εφαρμόζονται  για τα σμήνη τα οποία περιλαμβάνονται σε πρόγραμμα το οποίο αναγνωρίζεται, σύμφωνα με τη διαδικασία  που προβλέπεται στο άρθρο 32 της οδηγίας 90/539/ΕΟΚ, ως ισοδύναμο με εκείνο το οποίο εφαρμόζεται  από τη Φινλανδία και τη Σουηδία. Άρθρο 5 Οι διατάξεις της παρούσας απόφασης θα αναθεωρηθούν πριν τις 31 Δεκεμβρίου 1996. Η  αναθεώρηση θα βασισθεί σε έκθεση, που θα εκπονηθεί από τη Φινλανδία και τη Σουηδία, βάσει της  πείρας που θα έχει αποκτηθεί και θα υποβληθεί πριν τις 30 Σεπτεμβρίου 1996. Άρθρο 6 Η παρούσα απόφαση απευθύνεται στα κράτη μέλη. Βρυξέλλες, 21 Απριλίου 1995. Για την Επιτροπή Franz FISCHLER Μέλος της Επιτροπής  ΠΑΡΑΡΤΗΜΑ Ι 1.  Γενικοί κανόνες Το σμήνος καταγωγής πρέπει να απομονώνεται κατά τη διάρκεια 15 ημερών. Ο μικροβιολογικός έλεγχος πρέπει να πραγματοποιείται στη διάρκεια των δέκα ημερών που προηγούνται  της αποστολής. Ο μικροβιολογικός έλεγχος πρέπει να περιλαμβάνει τους ακόλουθους οροτύπους που προσβάλουν τα  πουλερικά: -  Salmonella gallinarum, -  Salmonella pullorum, -  Salmonella enteritidis, -  Salmonella berta, -  Salmonella typhimurium, -  Salmonella thompson, -  Salmonella infantis. 2.  Δειγματοληπτική μέθοδος Δείγματα περιττωμάτων 7 κάθε δείγμα πρέπει να αποτελείται από χωριστά δείγματα νωπών περιττωμάτων,  τα οποία ζυγίζουν το καθένα τουλάχιστον ένα γραμμάριο, λαμβάνονται στην τύχη σε ένα ορισμένο αριθμό  σημείων του κτιρίου στο οποίο φυλάσσονται τα πτηνά ή, εφόσον τα τελευταία αυτά έχουν ελεύθερη  πρόσβαση σε περισσότερα από ένα κτίριο ή μία ορισμένη εκμετάλλευση, λαμβάνονται σε κάθε ομάδα  κτιρίων της εκμετάλλευσης στην οποία φυλάσσονται τα πτηνά. 3.  Αριθμός των δειγμάτων που πρέπει να ληφθούν Ο αριθμός των δειγμάτων που λαμβάνονται πρέπει να επιτρέπει την ανίχνευση με ποσοστό αξιοπιστίας 95   %, ποσοστού σαλμονελών 5  %. 4.  Μικροβιολογικός έλεγχος με την εξέταση των δειγμάτων Η απομόνωση των σαλμονελών πρέπει να γίνεται σύμφωνα με τη μέθοδο που ορίστηκε από τη διεθνή  οργάνωση τυποποιημένων πρότυπων κανόνων ISO 6579:  1993.  ΠΑΡΑΡΤΗΜΑ ΙΙ ΠΙΣΤΟΠΟΙΗΤΙΚΟ Ο κάτωθι υπογράφων, επίσημος κτηνίατρος, πιστοποιώ ότι οι  ωοτόκες όρνιθες (πουλερικά απόδοσης τα οποία εκτρέφονται με σκοπό την παραγωγή αυγών κατανάλωσης)  υπεβλήθησαν, με αρνητικό αποτέλεσμα, στους ελέγχους που προβλέπονται από την απόφαση 95/161/ΕΚ της  Επιτροπής της 21ης Απριλίου 1995, για τον καθορισμό συμπληρωματικών εγγυήσεων, όσον αφορά τις  σαλμονέλες, κατά τις αποστολές στη Φινλανδία και τη Σουηδία των πουλερικών αναπαραγωγής (πουλερικά  απόδοσης τα οποία εκτρέφονται με σκοπό την παραγωγή αυγών κατανάλωσης). Έγινε (ο τόπος)   , την          Υπογραφή Σφραγίδα      Όνομα (κεφαλαία)       Ιδιότητα